Diari Oficial de la Generalitat Valenciana


Sumari del DOGV 9829, del 16-04-2024 (2024/3167)

RESOLUCIÓ de 22 de març de 2024, de la Conselleria d'Educació, Universitats i Ocupació, per la qual es convoquen ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals convinguts, per a l'exercici 2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9829

Data del DOGV
:   16-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3167


Data del document
:   22-03-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 22 de març de 2024, de la Conselleria d'Educació, Universitats i Ocupació, per la qual es convoquen ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals convinguts, per a l'exercici 2024. [2024/3167]  
  
Mitjançant l'Orde 52/2016, de 16 setembre, de la Conselleria d'Educació, Investigació, Cultura i Esport, es van aprovar les bases reguladores de les ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals convinguts.  
En virtut del que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar, per a l'exercici 2024, les ajudes econòmiques regulades per l'Orde 52/2016, de 16 de setembre, de la Conselleria d'Educació, Investigació, Cultura i Esport, per la qual s'aproven les bases reguladores de les ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals convinguts (DOGV núm. 7877, de 20/09/2016), en avant denominada Orde 52/2016.  
  
Segon. Condicions de la concessió de les ajudes  
1. El procediment de concessió d'estes subvencions es tramitarà en règim de concurrència competitiva i prorrateig, d'acord amb l'article 22 de la Llei 38/2003, de 17 de novembre, General de Subvencions i amb l'article 55 del Reial decret 887/2006, de 21 de juliol, pel qual s'aprova el Reglament de la Llei 38/2003.  
2. Podrà sol·licitar estes ajudes i ser-ne persona beneficiària l'alumnat escolaritzat en centres específics d'Educació Especial, concertats i de titularitat de corporacions locals convinguts de la Comunitat Valenciana que utilitze els servicis complementaris de transport i menjador prestats pel centre, d'acord amb l'article 5 de l'Orde 52/2016.  
  
3. D'acord amb l'article 2 de l'Orde 52/2016, estes ajudes es concediran de manera complementària a les ajudes que amb la mateixa finalitat hagen percebut com a beca, subsidi o subvenció del ministeri competent en matèria d'educació o de qualsevol altra entitat pública o privada durant el curs 2023/2024.  
4. L'alumnat beneficiari d'estes ajudes haurà de complir les obligacions que establix l'article 6 de l'Orde 52/2016.  
  
Tercer. Finançament  
1. D'acord amb la Llei 8/2023, de 27 de desembre, de pressupostos de la Generalitat per a l'exercici 2024, estes ajudes es finançaran amb càrrec a la línia de subvenció S0234 del capítol IV del subprograma 422A00 del centre gestor Y08978584, per un import global màxim d'1.971.000,00 euros.  
  
Quart. Sol·licituds, lloc i termini de presentació  
1. Els pares, les mares, els tutors o els representants legals de l'alumnat formalitzaran la sol·licitud segons el model que s'adjunta com a annex I a esta convocatòria.  
La presentació i la firma de la sol·licitud implicarà acceptar les bases d'esta convocatòria.  
La sol·licitud es lliurarà al centre on l'alumne estiga escolaritzat.  
  
L'esmentat annex I estarà disponible en la pàgina web de la Conselleria d'Educació, Universitats i Ocupació, en l'enllaç següent:  
https://ceice.gva.es/va/web/centros-docentes/ayudas/subvenciones/educacion-especial-transporte-y-comedor-de-c.e.e  
Els centres i les entitats rebran les sol·licituds del seu alumnat i comprovaran que s'han formalitzat correctament.  
2. El termini per a presentar les sol·licituds serà de deu dies hàbils a comptar de l'endemà de la publicació de la present resolució en el Diari Oficial de la Generalitat Valenciana.  
  
Quint. Tramitació de les sol·licituds i documentació que han de presentar els centres on estiga escolaritzat l'alumnat sol·licitant i termini de presentació  
1. La persona que represente el centre serà l'encarregada de remetre les sol·licituds de l'alumnat matriculat en el seu centre i la documentació necessària per a tramitar l'ajuda que es detalla en el punt 2 d'este apartat, tot això digitalitzat en format PDF i a través dels mitjans electrònics facilitats pels servidors d'informació de la Generalitat, de conformitat amb el que preveu el Decret 220/2014, de 12 de desembre del Consell, pel qual s'aprova el Reglament d'administració electrònica de la Comunitat Valenciana. La presentació telemàtica requerirà que la persona representant del centre dispose de sistemes d'identificació i firma electrònica acceptats en la seu electrònica de la Generalitat.  
  
Per a tramitar la sol·licitud i presentar la documentació corresponent, s'accedirà a l'apartat de servicis en línia de la seu electrònica de la Generalitat, accessible a través de https://sede.gva.es/va/.  
No s'admetran les sol·licituds presentades per altres mitjans.  
L'enllaç a la seu electrònica per a la tramitació telemàtica de les sol·licituds i de la documentació es publicarà en el web de la Conselleria d'Educació, Universitats i Ocupació, en l'enllaç següent:  
https://ceice.gva.es/va/web/centros-docentes/ayudas/subvenciones  
En este mateix enllaç estarà disponible el manual d'ajuda elaborat per la Conselleria amb les instruccions precises per a realitzar la presentació telemàtica de les sol·licituds i de la documentació.  
2. D'acord amb l'article 9 de l'Orde 52/2016, en el termini de deu dies hàbils a comptar del primer dia hàbil següent al de la finalització del termini de presentació de sol·licituds, els centres presentaran la documentació següent:  
a) Imprés de participació, segons el model que consta com a annex II a esta convocatòria, juntament amb totes les sol·licituds d'ajuda que hagen rebut del seu alumnat.  
b) Relació nominal de l'alumnat del centre usuari dels servicis, segons el model publicat com a annex III.  
c) En cas que el compte bancari, a l'efecte d'abonar la subvenció, no estiga donat d'alta en la Generalitat, l'entitat haurà de donar-lo d'alta a través del sistema PROPER en compliment de l'Orde 2/2022, de la Conselleria d'Hisenda i Model Econòmic, per la qual es regulen les actuacions o els tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, i la Resolució de 16 de juny de 2022, del conseller d'Hisenda i Model Econòmic, per la qual s'aprova la implementació del sistema informàtic PROPER i es regulen les actuacions administratives automatitzades de la Intervenció de la Generalitat Valenciana. L'enllaç al sistema PROPER és:  
  
https://www.gva.es/va/inicio/procedimientos'id\_proc=22930  
Els models estaran disponibles en el web de la Conselleria d'Educació, Universitats i Ocupació, en l'enllaç següent: https://ceice.gva.es/va//web/centros-docentes/ayudas/subvenciones.  
  
Sext. Esmenes a les sol·licituds  
1. De conformitat amb la legislació sobre procediment administratiu comú, si després de la recepció de les sol·licituds i la documentació adjunta s'observa que falten documents o dades essencials per a la resolució de l'expedient, la Conselleria d'Educació, Universitats i Ocupació els reclamarà al centre que ha tramitat la sol·licitud i ha aportat la documentació corresponent, i li concedirà un termini de deu dies perquè puga esmenar la falta o adjuntar els documents preceptius, amb la indicació que, si no ho fa, es considerarà que ha desistit en la tramitació de la sol·licitud, desistiment que es declararà en la resolució de la convocatòria corresponent.  
2. Estos requeriments, així com qualsevol altre que es puga realitzar, es practicaran de manera telemàtica, d'acord amb el que disposa l'article 43 de la Llei 39/2015, d'1 d'octubre, del procediment administratiu comú de les administracions públiques, i segons el procediment establit en els articles 53 i següents del Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana.  
3. L'esmena es realitzarà mitjançant el tràmit de la Guia PROP denominat Aportació de documentació per a l'esmena d'un expedient existent de sol·licitud d'ajudes de la Conselleria d'Educació, Universitats i Ocupació, que es pot tramitar telemàticament amb certificat digital i pot consultar-se en l'adreça següent: https://www.gva.es/va/inicio/procedimientos'id\_proc=18131.  
  
Sèptim. Criteris de valoració de les sol·licituds  
1. L'import global màxim fixat en el resolc tercer es distribuirà per prorrateig entre l'alumnat beneficiari.  
2. D'acord amb el que preveu l'article 13 de l'Orde 52/2016, la comissió avaluadora efectuarà la valoració de les sol·licituds presentades per l'alumnat escolaritzat en els centres específics d'Educació Especial de titularitat privada concertats i de titularitat de corporacions locals conveniats, utilitzant els següents criteris objectius:  
  
a) La tipologia majoritària de la discapacitat de l'alumnat dels centres on l'alumnat sol·licitant estiga escolaritzat. La denominació d'estes tipologies es correspon amb les previstes en el sistema de concerts educatius:  
Tipus I: plurideficients (paràlisi cerebral, amb problemes motors i diferents discapacitats)  
Tipus II: autistes (inclou trastorns de personalitat i trastorns generalitzats del desenvolupament)  
Tipus III: discapacitats psíquiques profundes i severes  
Tipus IV: discapacitats psíquiques moderades  
b) El nombre d'alumnes sol·licitants usuaris dels servicis complementaris de transport i menjador prestats per cada centre.  
  
c) El nombre i la tipologia de les unitats concertades o conveniades dels centres on l'alumnat estiga escolaritzat.  
Els imports a concedir es determinaran de major a menor, d'acord amb la modulació següent:  
- Alumnes de centres amb cinc o més unitats del tipus I (tram I).  
- Alumnes de centres amb tres o quatre unitats del tipus I (tram II).  
- Alumnes de centres amb dos o menys unitats del tipus I (tram III).  
3. L'òrgan instructor, prèviament a la reunió de la comissió avaluadora, haurà verificat en les bases de dades i pels mitjans disponibles de la Conselleria d'Educació, Universitats i Ocupació, les dades que cal tindre en compte a l'hora de determinar els imports a concedir: nombre d'alumnes matriculats en els centres i usuaris dels servicis de transport i menjador, així com el nombre i la tipologia de les unitats concertades dels centres on l'alumnat sol·licitant estiga matriculat.  
  
4. L'import del mòdul de subvenció per alumne usuari que es determine segons els criteris expressats serà el mateix per a tot l'alumnat del mateix centre.  
  
Octau. Termini de resolució i notificació  
1. El servici competent en matèria d'ajudes a l'estudi, com a òrgan instructor del procediment, elevarà la proposta de concessió i denegació d'estes ajudes a la persona titular de la direcció general competent en matèria de centres docents per a la seua resolució.  
2. El termini màxim de resolució i notificació a les persones interessades per al present exercici 2024 serà de sis mesos des de l'endemà de la finalització del termini de presentació de les sol·licituds. En el cas que una vegada transcorregut este termini no s'haja dictat cap resolució, les sol·licituds presentades es consideraran desestimades, sense perjuí de l'obligació de l'Administració de resoldre, de conformitat amb el que disposa la normativa reguladora del procediment administratiu comú de les administracions públiques.  
3. La resolució esmentada es publicarà en el Diari Oficial de la Generalitat Valenciana.  
4. La relació nominal de l'alumnat beneficiari quedarà exposada al tauler d'anuncis de cada centre, de conformitat amb el que establix l'article 14 de l'Orde 52/2016.  
5. Esta publicació tindrà efecte de notificació a les persones interessades.  
6. Contra la resolució de concessió i denegació, que posa fi a la via administrativa, podrà interposar-se amb caràcter potestatiu un recurs de reposició davant de l'òrgan que la dicte en el termini d'un mes, a comptar de l'endemà de la notificació, de conformitat amb el que establixen els articles 123 i 124 de l'esmentada Llei 39/2015, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l'endemà de la notificació, de conformitat amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
  
Nové. Actuacions dels centres on estiga escolaritzat l'alumnat beneficiari  
1. Els centres on estiga escolaritzat l'alumnat beneficiari hauran de complir les obligacions que preveu l'article 10 de l'Orde 52/2016.  
  
2. D'acord amb el que establix l'article 16 de l'Orde 52/2016, juntament amb l'acreditació de gastos, els centres presentaran un document que acredite l'ús dels servicis prestats per part de l'alumnat beneficiari, d'acord amb el model que es publica com a annex IV d'esta convocatòria.  
3. Acreditaran el cost dels servicis de transport i menjador prestats al seu alumnat mitjançant la presentació de les factures i els gastos del personal que haja prestat estos servicis i que es detalla en l'esmentat article 16, així com els justificants del seu pagament, sempre que el gasto s'haja realitzat efectivament al llarg de l'exercici 2024. Hauran de presentar els documents, juntament amb els models de relació corresponents respectivament als annexos V i VI d'esta convocatòria.  
  
Els models esmentats estaran disponibles en la pàgina web de la Conselleria d'Educació, Universitats i Ocupació, en l'enllaç següent:  
  
https://ceice.gva.es/va/web/centros-docentes/ayudas/subvenciones/educacion-especial-transporte-y-comedor-de-c.e.e  
4. Esta documentació haurà de presentar-se mitjançant el tràmit de la Guia PROP denominat Aportació de documentació per a l'esmena d'un expedient existent de sol·licitud d'ajudes de la Conselleria d'Educació, Universitats i Ocupació, que és tramitable telemàticament amb certificat digital i pot consultar-se en l'adreça següent:  
  
https://www.gva.es/va/inicio/procedimientos'id\_proc=18634  
5. Els terminis per a presentar la documentació acreditativa del gasto seran:  
a) Fins al 30 de setembre de 2024: els gastos realitzats de gener a agost de 2024.  
b) Fins a l'11 de desembre de 2024: els gastos realitzats amb posterioritat al mes d'agost de 2024.  
  
Dècim. Règim de pagament  
1. El pagament de la subvenció es realitzarà en els termes que preveu l'article 15 de l'Orde 52/2016.  
2. D'acord amb el que preveu l'article 44.2.b de la Llei 8/2023, de 27 de desembre, de Pressupostos de la Generalitat per a l'exercici 2024, per a esta convocatòria podrà lliurar-se immediatament, una vegada concedida, fins al 50 %. Justificat l'import anticipat, la resta de la subvenció s'abonarà amb la comprovació prèvia de la documentació justificativa presentada.   
Així mateix, d'acord amb el que preveu l'article 44.18. b de l'esmentada Llei 8/2023, els beneficiaris d'estes subvencions queden exempts de l'obligació de prestar les garanties previstes per al pagament anticipat.  
  
Onzé. Protecció de dades  
Les subvencions objecte d'esta convocatòria requerixen el tractament de dades personals de l'alumnat i els seus representants legals sol·licitants de la subvenció, així com dels centres, en els termes següents:  
  
a) Responsable del tractament: Conselleria d'Educació, Universitats i Ocupació, amb domicili a l'av. de Campanar, 32, 46923 València, contacte: vsbyqyarhmluqyfliuicbwed@mtx.dc.  
b) Categoria i origen de les dades a tractar: dades personals identificatives, de contacte i de qualsevol altra naturalesa que s'arrepleguen a través de formularis, consulta a plataformes autonòmiques d'interoperabilitat (d'ara en avant, PAI) o a altres administracions públiques, en cas que no hi haja oposició a esta consulta d'acord amb l'article 28 de la Llei 39/2015, i la documentació que lliuren els sol·licitants i els representants legals. Si la documentació presentada conté dades de terceres persones, prèviament a la comunicació d'estes dades a la Conselleria, els sol·licitants i els representants legals han d'informar estes persones interessades del tractament de les seues dades per la Conselleria en els termes que preveu este article.  
c) Fins del tractament i base jurídica: amb base jurídica en el compliment d'una missió realitzada en interés públic, exercici de poders públics i en el compliment de les obligacions legals segons les bases reguladores d'esta convocatòria i altres normes aplicables, incloent-hi les que regulen el tràmit electrònic, les dades personals es tractaran per a l'admissió, la valoració i, si és el cas, l'atorgament i la justificació de la subvenció sol·licitada.  
d) Destinataris de les dades: d'acord amb la legislació vigent i per a complir una missió realitzada en interés públic o en l'exercici de poders públics conferits a la Conselleria, les dades personals podran comunicar-se tant a la PAI, per a comprovar les dades de sol·licitants, com a altres administracions i institucions públiques, entre les quals es troben, sense caràcter limitador, òrgans de caràcter autonòmic, local, estatal i de la UE, òrgans judicials i el Ministeri Fiscal, el Tribunal de Comptes, les Corts Valencianes, la Sindicatura de Comptes, la IGAE, el Defensor del Poble, el Síndic de Greuges, l'Agència Valenciana Antifrau, la Delegació de Protecció de Dades i altres tercers subjectes de dret privat amb interés legítim i/o dret d'accés en el procediment.  
  
e) Les dades no seran objecte de transferències internacionals.  
f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la subvenció. La falta de comunicació d'estes dades a la Conselleria comportarà les conseqüències previstes per l'ordenament jurídic.  
g) Termini de conservació de dades: les dades personals es conservaran durant el temps necessari per a complir la finalitat per a la qual es recapten i pels terminis establits en les normes vigents per a complir obligacions i les responsabilitats legals, i se suprimiran d'acord amb el que s'establix en la normativa d'arxius i documentació.  
  
h) Drets: la persona interessada pot exercir els drets d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat, a través de les vies següents: 1. Tràmit electrònic que es pot consultar en la pàgina web de la Conselleria en la següent adreça: https://ceice.gva.es/va/registre-de-tractament-de-dades. 2. Enviant la petició a qualsevol de les adreces següents: Postal: Avinguda de Campanar, 32. 46737 València. Electrònica: qyfrucpafvxmjptfmwnjzday@vzh.zd. 3. De manera presencial aportant la sol·licitud corresponent a través del registre. L'exercici dels drets requerix la identificació inequívoca de la persona interessada o d'aquella que la represente.  
  
i) Dret a reclamar davant de l'autoritat de control: la persona interessada pot presentar una reclamació davant de l'Agència Espanyola de Protecció de Dades (www.aepd.es) si considera no atesos els seus drets o vulnerat el tractament de les seues dades personals. Prèviament pot contactar amb la Delegació de Protecció de Dades de la Generalitat Valenciana a través de srs@lgb.eu. Més informació sobre el tractament de dades personals, consultant el Registre de Tractament de Dades en http://ceice.gva.es/va/registre-de-tractament-de-dades.  
De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra esta resolució, que posa fi a la via administrativa, les persones interessades podran recórrer, potestativament en reposició, o plantejar directament un recurs contenciós administratiu en els terminis i davant dels òrgans que s'indiquen a continuació:  
a) Els recursos de reposició hauran d'interposar-se davant del mateix òrgan que la va dictar en el termini d'un mes a comptar de l'endemà de la publicació.  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació o a partir de l'endemà de la notificació de la resolució expressa del recurs de reposició o en el qual este haja d'entendre's presumptament desestimat  
  
València, 22 de març de 2024.- El director general de Centres Docents (p. d. R 13.04.2022; DOGV 9328, 29.04.2022): Jorge Cabo Martínez.